section_heading: Povijest
paragraph_text: Prvi predsjednik kluba bio je Franjo Krsnik. Vrlo se mnogo mještana izmijenilo na mjestu predsjednika kluba, koji su u raznim situacijama kraće vrijeme preuzimali i vodili klub. Značajni doprinos u vođenju kluba dao je Stjepan Šćuric s vjerojatno najdužim predsjedničkim stažom. Najuspješniji predsjednik bio je prof. Slavko Sinković, zatim su predsjednici bili Željko Košutić, Josip Tušek, Stjepan Merkaš i Stjepan Kuhar. Nakon prvog tajnika Zvonimira Cizela tu je funkciju najdulje i najuspješnije vodio Franjo Kvež. Tajnici su bili i Franjo-Franek Kuhar, Ivan Kranjčić, a sada tu funkciju obavlja Branko Ciglenečki. Za povijest kluba vrlo je važno vođenje i čuvanje evidencije o rezultatima natjecanja, igračima, trenerima, rukovođenju klubom, uspjesima i poteškoćama. Uspoređujući rezultate ranijih generacija motiviramo sadašnje generacije za postizanje što boljih rezultata. Učimo ih i na koji način prevladati sve poteškoće (financijske, kadrovske, generacijske) s kojima se susrećemo u životu i radu kluba.